ली

ली धाःगु सीजः व जस्ताया अलोइ ख। ली लुँ थें रंगया म्हासुगु झःझः धागु धातु ख। थ्व मेमेगु शुद्ध धातु स्वयां छाःगु जुइ अले खतं नइमखु। अतः, थुकिया मू जस्ता स्वयां अप्वः जुइ।

कँय् बाय् जस्ता स्वयां लीइ अप्वः लचकता दइ। ली नाइगु फुति ९०० निसें ९४० °C वा १,६५० निसें १,७२० °F जुइ। थ्व नाइगु फुति ली छुकिं दयेकूगु खः, उकिया आधारय् जुइफु। लीया घनत्व ८.४ निसें ८.७३ g/cm3 (०.३०३ निसें ०.३१५ lb/cu in) जुइ।

थौं, दक्वं लीया मिश्र धातुया थ्यंमथ्यं ९०% रिसाइकल जुइ। ली फेरोम्याग्नेटिक मजु। लीया कुचा मुंकाः फाउन्ड्रीइ यंका थुकियात नायेकाः हानं बिलेटय् कास्ट यायेछिं। बिलेटयात क्वाका माःगु रुपय् व आकारय् ली दयेकेछिं।

आद्रता, क्लोराइद, एसितेत, एमोनिया व छुं एसिदया स्वापूलि वइबलय् ली क्षय जुइ।

ताजि
छुं साधारण लीया ताजि थथे दु :
 अल्फा ली- ४०% स्वयां म्ह्व जस्ता दुगु
 बीटा ली -
 तुयुगु ली - ४५% स्वयां अप्वः जस्ता दुगु

छ्यला
ली छ्यलीगु बस्तुइ क्वसं बियातःगु वस्तु दुथ्याः:
 लीया बाजं
 लीया ज्वलं/ज्वलं-तिसा (Ornament)
 विद्युतीय फिटिङ्ग
 ताँख
 पेच
 हिति
 कब्जा वा हिञ्ज
 लुखाया दोरनब व चुकू

 कीटनाशक व शुक्ष्मजीवनाशक ज्या 

लीया ब्याक्टेरियानाशक गुण सदियौंनिसें मनूतेसं म्हसीकातःगु दु, विशेष यानाः समुद्री वातावरणय् गन थुकिलिं बायोफाउलिङयात पनेगु ज्या याइ। ल्वय्या स्रोतया प्रकार व मात्रा व उपिं गुगु माध्यमय् दु, उकिया आधारय् लीया स्वापूलि वःगु छुं मिनेट निसें घौ दुने हे थ्व धातुं सूक्ष्मजीवयात स्याइ ।

स्वयादिसँ
 धातु

Category:धातु